Valóra váltak Huszár Erika álmai
Elégedett az elmúlt évvel Huszár Erika, aki azt mondja, tavaly mindent elért, amirõl addig csak álmodozott. A magyar nõi rövidpályás gyorskorcsolyázók egyik legsikeresebb versenyzõjének legközelebbi célja az, hogy a váltóval dobogóra állhasson a jövõ hétvégi Európa-bajnokságon.
"2010-ben egyéniben és váltóban is pontszerzõ voltam a téli olimpián, az Eb-n sikerült ismét érmet szereznem 500 méteren, ötödször lettem magyar bajnok, ráadásul 1500 méteren országos csúcsot futottam, pedig nem ez a legerõsebb távom" - mondta az MTI-nek a 27 éves sportoló. "Ha ehhez még hozzávesszük, hogy életemben elõször Világkupán, 500 méteren A-döntõben szerepelhettem, s negyedik lettem, akkor azt mondhatom, minden álmom valóra vált."

Huszár július vége óta a kanadai Québecben él, így nem a válogatottal, hanem egy kisebb helyi klubbal készült a szezonra, mindeközben pedig az edzõsködést is kipróbálta. Mint elmondta, a társak kedvesen fogadták, trénerétõl, a kétszeres olimpiai ezüstérmes, egyéniben és váltóban is világbajnok Kalyna Robergétõl pedig már az eddig eltelt hónapok alatt is nagyon sokat tanult.

"Amikor elkezdtem járni az edzésekre, nagyon megdöbbentett, hogy a technikai felkészülésre jóval kisebb hangsúlyt fektetnek itt, mint Magyarországon" - fogalmazott Huszár. "Éppen ezért a magyar korcsolyázók technikásabbak, a kanadai gyerekek azonban már a kezdetektõl sokkal többet versenyeznek, a rutint nagyon korán megszerzik, így mindig rendelkezésre áll tizenöt nõi és tizenöt férfi versenyzõ, akik bármilyen eseményen jó esélyekkel állnak rajthoz. A magam részérõl örülnék és szeretném, ha a magyarok helyzete ebbõl a szempontból sokat javulna, a versenyrutint ugyanis semmivel sem lehet pótolni."

A jászberényi születésû gyorskorcsolyázó elmondta, az ünnepeket itthon töltötte a családjával, jelenleg pedig zajlanak a válogató tesztek, amelynek eredményeként kialakul a hollandiai Heerenveenben jövõ hétvégén sorra kerülõ Európa-bajnokságra utazó keret. "A szövetség teljes csapatot szeretne indítani, vagyis nõi és férfi váltót egyaránt, de az összetételt még nem lehet pontosan tudni" - számolt be Huszár. "Az biztos, hogy a tavalyi eredmények alapján a nõknél három, a férfiaknál pedig két korcsolyázó állhat rajthoz egyéniben, mindhárom távon, azaz 500, 1000 és 1500 méteren is."

A 2009-ben Eb-gyõztes magyar váltó tagja kijelentette, a nõi csapat mindenképpen szeretne dobogóra állni, de azt sem titkolják, hogy az aranyéremért szállnak harcba. "Az elõzõ évekkel ellentétben, az idén sokkal erõsebb, nem négy, hanem ötfõs váltónk lesz, ez pedig azt jelenti, hogy bárki is legyen az ötödik tag, semmivel sem rosszabb a többieknél" - árulta el Huszár. "Ez egy hatalmas elõny az ellenfelekkel szemben, akik közül több ország váltója is gyengült a 2010-eshez képest, nekünk viszont nagy hátrányunk, hogy a Vk-kon nem tudtunk részt venni a váltóval, így kevesebb lehetõségünk volt gyakorolni az Eb elõtt."